**ΠΡΟΣΩΠΙΚΑ» ΜΕ ΤΗΝ ΕΛΕΝΑ ΚΑΤΡΙΤΣΗ**

**«ΕΠΤΑ ΧΡΟΝΙΑ ΜΕΤΑ ΤΗΝ  ΕΠΑΝΑΣΤΑΣΗ ΤΩΝ ΓΙΑΣΕΜΙΩΝ»**

**ΑΠΟΣΤΟΛΗ ΣΤΗΝ ΤΥΝΗΣΙΑ**

**ΕΚΠΟΜΠΗ 3η (ΝΕΟΣ ΚΥΚΛΟΣ)**

**ΚΥΡΙΑΚΗ 4 ΦΕΒΡΟΥΑΡΙΟΥ 2018, 4 μ. μ. ΕΡΤ 1**

          Με σύνθημα η «δουλειά είναι δικαίωμα», τον Ιανουάριο του 2011 χιλιάδες Τυνήσιοι ξεχύθηκαν στους δρόμους. Τίποτα δεν ήταν ικανό να σταματήσει την οργή του κόσμου! Η «Επανάσταση των Γιασεμιών» είχε μόλις ξεκινήσει. Το κύμα των εξεγέρσεων παρέσυρε τη μία μετά την άλλη, τις χώρες του αραβικού κόσμου. Η «Αραβική άνοιξη», όπως ονομάστηκε, ήταν η άνοιξη που οι λαοί προσδοκούσαν να φέρουν στη ζωή τους! Μια άνοιξη, που τελικά δεν ήρθε ποτέ!

   Επτά χρόνια μετά, η Έλενα Κατρίτση και η εκπομπή ''ΠΡΟΣΩΠΙΚΑ'', κατέγραψαν την πολιτική, οικονομική και κοινωνική κατάσταση της Tυνησίας, όπως έχει διαμορφωθεί τα τελευταία χρόνια. Με αφορμή την επέτειο της πτώσης του δικτάτορα Μπεν Αλί, στις 14 Ιανουαρίου του 2018, για άλλη μια φορά ο κόσμος βγήκε στους δρόμους, διαδηλώνοντας ενάντια στη φτώχεια και την ανεργία, που συνεχίζει να μαστίζει τον λαό